钦定古今图书集成/明伦汇编/氏族典/第312卷 > 程俱
## 钦定古今图书集成/明伦汇编/氏族典/第312卷 > 程俱

按《宋史程俱传》：“俱字致道，衢州开化人。以外祖尚书
左丞邓润甫恩，补苏州吴江主簿，监舒州太湖茶场。
坐上书论事罢归。起知泗州临淮县，累迁著作佐郎宣和二年，进颂，赐上舍出身，除礼部郎，以病告老，不
俟报而归。建炎中，为太常少卿，知秀州，以病乞归。绍
兴初，始置秘书省，召俱为少监，擢中书舍人。言者论”
俱“前弃秀州城”，罢为提举江州太平观。久之，除徽猷
阁待制。秦桧荐俱领史事，除提举万寿观、实录院修
撰，卒。俱在掖垣，命令下，有不安于心者，必反复言之，
不少畏避。其为文典雅闳奥，为世所称。